Man skiet glo vrou, skoonsuster‘n 33-jarige man van Noordwes is die naweek in hegtenis geneem nadat hy glo sy vrou en skoonsuster doodgeskiet het en nog twee mense gewond het. “Daar word beweer dat die man na sy vrou se ouerhuis in Tlhabane is waar hy sy vrou (34) doodgeskiet het,” het kol. Sabata Mokgwabone, woordvoerder van die polisie, gesê. “Die slagoffer se oudste suster (39) het na buite gekom toe sy die skote gehoor het en die verdagte het haar ook doodgeskiet.” Mokgwabone sê die verdagte het glo hierna na sy voormalige vriendin (33) se huis in Robega gery waar hy haar en haar huidige kêrel (35) geskiet het. Albei is kritiek beseer en na ‘n hospitaal gehaas vir mediese behandeling. Die verdagte is kort na die voorvalle in hegtenis geneem en sal na verwagting binnekort in die Bafokeng-landdroshof verskyn.